**AZ ÚTRAVALÓ-MACIKA ÖSZTÖNDÍJPROGRAM ESÉLYEGYENLŐSÉGI ÖSZTÖNDÍJAK**

**PÁLYÁZATI FELHÍVÁS**

**1. SZÁMÚ MELLÉKLETE**

**ÚTRAVALÓ - MACIKA ÖSZTÖNDÍJPROGRAM ÚT A KÖZÉPISKOLÁBA ALPROGRAM**

**AZ ALPROGRAM CÉLJA**

Az alprogram célja a részt vevő tanulók felkészítése érettségit adó középiskolában való továbbtanulásra.

**AZ ALPROGRAM KERETÉBEN IGÉNYELHETŐ TÁMOGATÁS**

Az alprogram keretében a tanuló havi 3.500 Ft összegű ösztöndíjban részesül.

**A mentor utolsó kéthavi (május-június) ösztöndíjára abban az esetben jogosult, ha**

* az általa mentorált 7. évfolyamos tanuló tanulmányi átlagát az ösztöndíjas jogviszony tanévében megtartotta, vagy azon javított és felsőbb osztályba lép, javító- vagy osztályozó vizsgára nem kötelezett, valamint, ha a Rendelet szerinti mentori vállalásokat maradéktalanul teljesítette;
* az általa mentorált 8. évfolyamos tanuló tanulmányi átlagát az ösztöndíjas jogviszony tanévében megtartotta, vagy azon javított, javító- vagy osztályozó vizsgára nem kötelezett, érettségit adó középiskolába, vagy szakiskolába nyer felvételt, valamint, ha a Rendelet szerinti mentori vállalásokat maradéktalanul teljesítette.

Amennyiben a mentorált tanuló javító-vagy osztályozó vizsgát tesz – függetlenül attól, hogy javító- vagy osztályozó vizsga sikeres-e –, a mentor az utolsó kéthavi ösztöndíjra nem jogosult.

Amennyiben a mentor az utolsó kéthavi (május-június) ösztöndíjára nem válik jogosulttá, azt haladéktalanul köteles a köznevelési intézmény részére visszafizetni. A köznevelési intézmény a záró beszámoló elkészítésével egyidejűleg köteles a kéthavi mentori ösztöndíjat visszautalni a Támogatáskezelő részére.

## A PÁLYÁZÁSRA JOGOSULTAK KÖRE

Az alprogram keretében tanulói pályázatot nyújthat be az általános iskola 7. vagy 8. évfolyamán tanuló diák.

Az alprogram keretében mentori pályázatot nyújthat be az a személy, aki

* a tanári képzésben szakképzettséget szerzett; vagy
* a tanítói képzésben szakképzettséget szerzett; vagy
* a szociálpedagógus szakképzettséggel rendelkezik; vagy
* gyógypedagógus szakképzettséggel rendelkezik; vagy
* pedagógusképzést folytató felsőoktatási intézmény olyan hallgatója, aki tanári vagy tanítói képzésben az utolsó két félév valamelyikének teljesítését a pályázat meghirdetését követő félévben kezdi meg.